ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
வங்கதேச தகவல் மற்றும் ஒலிபரப்பு அமைச்சர் மேதகு டாக்டர் ஹாசன் மஹ்மூத்துடன் மத்திய அமைச்சர் திரு அனுராக் சிங் தாக்கூர் சந்திப்பு
இந்தியா மற்றும் வங்கதேச நாடுகளின் பரஸ்பர விருப்பம், ஒலிபரப்பு மற்றும் பொழுதுபோக்கு ஆகிய துறைகளில் இருநாடுகளுக்கு இடையேயான வலுவான உறவு, மக்கள் இடையேயான தொடர்பை வலுப்படுத்த இரு நாடுகளுக்கு இடையே மென்திறன் சாத்தியக்கூறுகள் குறித்து ஆராய்வதற்காக மத்திய தகவல் மற்றும் ஒலிபரப்பு அமைச்சர் திரு அனுராக் சிங் தாக்கூர், வங்கதேசத்தின் தகவல் மற்றும் ஒலிபரப்பு அமைச்சர் மேதகு டாக்டர் ஹசன் மஹ்மூத் தலைமையிலான குழுவினருடன் ஆலோசனை நடத்தினார். இந்திய அரசின் ஆக்கப்பூர்வமான நடவடிக்கைகளைப் பாராட்டிய டாக்டர் ஹசன் மஹ்மூத், கடந்த மார்ச் மாதம் வங்கதேசத்திற்கு பிரதமர் திரு நரேந்திர மோடி பயணம் மேற்கொண்டதைக் குறிப்பிட்டுப் பேசினார்.
ஷேக் முஜிபூர் ரஹ்மானின் வாழ்க்கை பற்றி உருவாக்கப்பட்டு வரும் ‘பங்கபந்து’ திரைப்படத்தின் தயாரிப்புப் பணிகள் குறித்து தமது திருப்தியை வெளிப்படுத்திய திரு அனுராக் தாக்கூர், “திரைப்படத்தின் பெரும்பாலான பணிகள் நிறைவடைந்துள்ளன. கொவிட் சூழல் அனுமதிக்கும் பட்சத்தில், சர்வதேச அளவில் 2022 மார்ச் மாதத்தில் வெளியிடுவதற்கு ஏதுவாக, 2022 மார்ச் மாதத்திற்குள் பணிகள் நிறைவடையும் என்று நான் நம்புகிறேன்”, என்று கூறினார்.
“1971-இல் வங்கதேசத்தின் விடுதலை” என்ற ஆவணப்படத்தின் தயாரிப்பை ஆக்கபூர்வமாக மேற்கொள்ளவும் சம்மதம் தெரிவிக்கப்பட்டது. மின்னணு பொழுதுபோக்கு மற்றும் பரஸ்பர பரிமாற்றத்தின் வாயிலாக ஒரு நாட்டின் திரைப்படங்களை மற்றொரு நாட்டில் திரையிடுவது ஆகிய துறைகளில் இரு நாடுகளின் உறவை வலுப்படுத்துவது தொடர்பாகவும் ஆலோசிக்கப்பட்டது.
வரும் டிசம்பர் 6-ஆம் தேதி கொண்டாடப்படவுள்ள `மைத்ரி திவஸ்’ குறித்தும் இரு அமைச்சர்களும் ஆலோசித்தனர். இதற்காக பரஸ்பர சம்மதத்துடன் திட்ட அறிக்கை தயாரிக்கப்படும். 51-வது இந்திய சர்வதேச திரைப்படத் திருவிழாவில் பங்கேற்றதற்காக வங்கதேச அரசிற்கு திரு தாக்கூர் நன்றி தெரிவித்துக் கொண்டதுடன், வரும் நவம்பர் மாதம் கோவாவில் நடைபெறவுள்ள 52-வது இந்திய சர்வதேச திரைப்படத் திருவிழாவிலும் கலந்துகொள்ளுமாறு அழைப்பு விடுத்தார். கலாச்சாரம் மற்றும் மக்கள் இடையேயான உறவை மேலும் வலுப்படுத்த இரு நாடுகளிடையேயான ஒத்துழைப்பிற்கு அமைச்சர்கள் இருவரும் தங்களது ஆதரவைத் தெரிவித்தனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1752790
-----
(Visitor Counter : 163
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மாற்றுத்திறனாளி இளைஞர்களுக்கான இட ஒதுக்கீடு
நாடாளுமன்றத்தின் மாநிலங்களவையில் கேள்விகளுக்கு எழுத்துப்பூர்வமாக பதிலளித்த மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் கீழ்காணும் தகவல்களை அளித்தார்.
மாற்றுத்திறனாளி இளைஞர்களுக்கு இட ஒதுக்கீடு அளிப்பதற்கு மாற்றுத்திறனாளிகள் உரிமைகள் சட்டம், 2016 வழிவகை செய்கிறது. ஏ, பி மற்றும் சி பிரிவுகளில் உள்ள மொத்த காலியிடங்களில் நான்கு சதவீதம் கீழ்கண்ட முறையில் நேரடியாக நிரப்பப்பட வேண்டும்.
பார்வையின்மை மற்றும் குறைந்த அளவு பார்வை உள்ளவர்களுக்கு 1 சதவீத பணியிடங்களும், காது கேட்கும் குறைபாடு உள்ளவர்களுக்கு 1 சதவீத பணியிடங்களும், பெருமூளை வாதம், தொழு நோயில் இருந்து குணமடைந்தவர்கள், உயரம் குறைவானவர்கள், ஆசிட் தாக்குதலை எதிர்கொண்டவர்கள் மற்றும் தசைநார் தேய்வு உள்ளவர்களுக்கு 1 சதவீத பணியிடங்களும்,
மன இறுக்கம், அறிவுசார் குறைபாடு, குறிப்பிட்ட கற்றல் குறைபாடு, மனநல குறைபாடு; மற்றும் மேற்கண்டவற்றில் உள்ள ஒன்றுக்கும் மேற்பட்ட குறைபாடுகள் உள்ளவர்களுக்கு 1 சதவீத பணியிடங்களும் ஒதுக்கீடு செய்யப்பட வேண்டும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1737741
----
(Visitor Counter : 145
இந்திய போட்டிகள் ஆணையம்
திரைப்படம் மற்றும் தொலைக்காட்சி தொழிற்சங்கங்களுக்கான இந்திய போட்டி ஆணையத்தின் உத்தரவு
அகில இந்திய திரைப்படத் தொழிலாளர்கள் கூட்டமைப்பு , மேற்கு இந்தியா சினி ஊழியர்கள் கூட்டமைப்பு , அதனுடன் சார்ந்த 3 தயாரிப்பாளர் சங்கங்களான இந்திய மோஷன் பிக்சர்ஸ் தயாரிப்பாளர் சங்கம் , இந்திய திரைப்படம் மற்றும் தொலைக்காட்சி தயாரிப்பாளர்கள் கில்டு , இந்திய திரைப்படம் மற்றும் தொலைக்காட்சி தயாரிப்பாளர் சங்கம்  ஆகியவற்றின் நடவடிக்கைகள் 2002-ம் ஆண்டு போட்டி சட்டத்தை மீறுவதாக உள்ளன என்று இந்திய போட்டி ஆணையம்  கண்டறிந்துள்ளது.
மேற்கு இந்திய சினி ஊழியர்கள் கூட்டமைப்பு மற்றும் தயாரிப்பாளர் சங்கங்களுக்கு இடையே 1.10.2010 அன்று செய்துகொள்ளப்பட்ட புரிந்துணர்வு ஒப்பந்தத்தில் சில குறிப்பிட்ட ஷரத்துகள் சட்டத்துக்கு மாறாக உள்ளன என்று ஶ்ரீ விபுல் ஷா என்பவர் தாக்கல் செய்த தகவலின் அடிப்படையில் இறுதி உத்தரவு பிறப்பிக்கப்பட்டுள்ளது. தொழிலாளர்கள் வேலை, ஊதிய நிர்ணயம், கூடுதல் பணிக்கான ஊதியம் போன்றவற்றில் மீறல்கள் உள்ளன என்பது அவரது புகாராகும்.
தயாரிப்பாளர் எப்.டபிள்யூ.ஐ.சி.இ மற்றும் அது சார்ந்த சங்கங்களைச் சேர்ந்தவர்களையே பணிக்கு அமர்த்த வேண்டும் என்று ஒப்பந்தத்தின் 6-வது பிரிவு கூறுகிறது. மேலும் இதனை செயல்படுத்துவதை உறுதி செய்ய கண்காணிப்புக் குழு அமைக்க வேண்டும் என்ற பிரிவு 18 ,சட்டத்தின் பிரிவு 3 மற்றும் பிரிவு 3 ஆகியவற்றுக்கு முரணானது என ஆணையம் கண்டறிந்துள்ளது. மேலும், நடனக் கலைஞர்கள் மற்றும் ஸ்டண்ட் கலைஞர்களை 70;30 என்ற விகிதத்தில் பணியமர்த்த வேண்டும் என்ற ஷரத்தும் சட்டத்தின் 3 மற்றும் 3 பிரிவுகளுக்கு ஏற்றதல்ல என்பதும் ஆணையத்தின் முடிவாகும்.
தொழிற்சங்கங்களின் நடவடிக்கைகளுக்கு சலுகை ஏதும் கிடையாது என்று ஆணையம் குறிப்பிட்டுள்ளது. எனவே,1926-ம் ஆண்டு தொழிற்சங்க சட்டப்படி, திரைப்பட தொழிற்சங்கங்கள் நிர்வகிக்கப்பட வேண்டும் என்ற கோரிக்கை நிராகரிக்கப்பட்டது.
சட்டத்துக்கு மாறுபாடான ,சங்கங்களின் நடவடிக்கைகளைத் தடை செய்து ஆணையம் உத்தரவிட்டுள்ளது. இருப்பினும், எந்த சங்கத்துக்கும் அபராதம் ஏதும் விதிக்கப்படவில்லை.
2014-ம் ஆண்டின் வழக்கு எண் 19-ல் சட்டத்தின் 27-வது பிரிவின்படி பிறப்பிக்கப்பட்ட உத்தரவின் நகலை ஆணையத்தின் www.cci.gov.in என்ற வலைதளத்தில் காணலாம்.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
க்ரிஷி பவனில் சர்வதேச யோகா தினம் 2023-ன் பிரம்மாண்ட நிகழ்வு நடைபெற்றது
மத்திய மீன்வளம், கால்நடைப் பராமரிப்பு, பால்வள அமைச்சகத்தின் கால்நடைப் பராமரிப்புத் துறை அதன் அனைத்துத் துணை அலுவலகங்கள் மற்றும் தன்னாட்சி அமைப்புகளில் சர்வதேச யோகா தினம் 2023-ஐ கொண்டாடியது. புதுதில்லியில் உள்ள க்ரிஷி பவனில் நடைபெற்ற பிரம்மாண்ட நிகழ்வில் கால்நடைப் பராமரிப்பு, பால்வள அமைச்சகம் பங்கேற்றது. இதில் அரசு ஊழியர்கள் பங்கேற்றனர்.
சுகாதாரம் மற்றும் நல்வாழ்வுக்கு சர்வதேச யோகா தினத்தை மக்கள் இயக்கமாக்கி மேலும் மேலும் அதிகப்படியான மக்கள் இதில் பங்கேற்க செய்வதை கால்நடைப் பராமரிப்புத் துறை நோக்கமாக கொண்டுள்ளது.
நுகர்வோர் நலன், உணவு மற்றும் பொது விநியோகம் அமைச்சகம்
விவசாயிகளிடமிருந்து நெல் கொள்முதல்: இந்திய அரசு, சட்டீஸ்கர் மாநில அரசு, இந்திய உணவுக் கழகம் இடையே புரிந்துணர்வு ஒப்பந்தம்
மத்திய இருப்பிலிருந்து பரவலாக்கப்பட்ட கொள்முதல் மற்றும் பரவலாக்கப்படாத கொள்முதலை மேற்கொள்ளும் மாநிலங்களின் விவசாயிகளிடமிருந்து நெல் கொள்முதல் செய்வதற்காக இந்திய அரசு, சட்டீஸ்கர் மாநில அரசு மற்றும் இந்திய உணவுக் கழகம் ஆகியவை ஓர் புரிந்துணர்வு ஒப்பந்தத்தில் கையெழுத்திட்டுள்ளன.
2020-21 காரிப் பருவ காலத்திற்கான சந்தைப்படுத்துதலின்போது ராஜீவ்காந்தி கிசான் நியாய் திட்டம் குறித்து சத்தீஸ்கர் மாநில அரசு டிசம்பர் 17ஆம் தேதி வெளியிட்ட விளம்பரம்/ செய்திக்குறிப்பில் அந்த மாநிலம் 2020-21 காரிப் பருவ காலத்திற்கான சந்தைப்படுத்துதலில் விவசாயிகளிடமிருந்து ஒரு குவின்டால் நெல்லை ரூ.2500-க்கு கொள்முதல் செய்து ஒரு ஏக்கருக்கு ரூ. 10,000 குறைந்தபட்ச ஆதரவு விலையைவிட கூடுதலாக மறைமுக ஊக்கத்தொகையாக வழங்கும் என்று தெரிவிக்கப்பட்டிருந்தது.
அதன்படி மத்திய இருப்பிலிருந்து 24 இலட்சம் மெட்ரிக் டன் அரிசியை இந்திய உணவுக் கழகத்தில் நடப்பு கரீப் பருவ காலத்தில் வழங்க முடிவு செய்யப்பட்டுள்ளது. இது முந்தைய ஆண்டுகளில் வழங்கப்பட்ட அளவுக்கு இணையாக இருக்கும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1685831
----
(Visitor Counter : 231
பெண்கள் மற்றும் குழந்தை நலன் அமைச்சகம்
குழந்தைகளுக்கு எதிரான பாலியல் குற்றங்களுக்கு கடுமையான தண்டனை
குழந்தைகளுக்கு எதிரான பாலியல் குற்றங்களுக்கு மரண தண்டனை
பாலியல் குற்றங்களிலிருந்து குழந்தைகளைப் பாதுகாத்தல்  சட்டம் 2012-ல் திருத்தங்கள் கொண்டுவர அமைச்சரவை ஒப்புதல்
பாலியல் குற்றங்களில் இருந்து குழந்தைகளைப் பாதுகாக்க வரலாற்று சிறப்பு மிக்க முடிவாக, பிரதமர் திரு. நரேந்திர மோடி தலைமையிலான மத்திய அமைச்சரவை, பாலியல் குற்றங்களிலிருந்து குழந்தைகளைப் பாதுகாத்தல்  சட்டம் 2012-ல் திருத்தங்கள் கொண்டுவர ஒப்புதல் அளித்துள்ளது. குழந்தைகளுக்கு எதிரான பாலியல் குற்றங்களில் ஈடுபடுவோருக்கு மரண தண்டனை உள்ளிட்ட கடுமையான தண்டனைகள் அளிக்க இந்தச் சட்டம் வழிவகுக்கும். குழந்தைகள் தொடர்புடைய ஆபாச படங்களை ஒழிக்க அபராதம் மற்றும் சிறை தண்டனை வழங்க இந்தத் திருத்தம் வழிவகுக்கும்.
பிரதமர் அலுவலகம்
ஆந்திரப்பிரதேசத்தின் ஏலூருவில் உள்ள ரசாயணத் தொழிற்சாலை விபத்தில் உயிரிழந்தோருக்கு பிரதமர் இரங்கல்
ஆந்திரப்பிரதேசத்தின் ஏலூருவில் உள்ள ரசாயணத் தொழிற்சாலையில் நிகழ்ந்த விபத்தில், உயிரிழப்பு ஏற்பட்டதை அறிந்து குறித்து மிகுந்த துயரம் அடைந்ததாக பிரதமர் திரு.நரேந்திர மோடி தெரிவித்துள்ளார்.
பிரதமர் வெளியிட்டுள்ள ட்விட்டர் பதிவில்;
“ஆந்திரப்பிரதேசத்தின் ஏலூருவில் உள்ள ரசாயணத் தொழிற்சாலையில் நிகழ்ந்த விபத்தில், உயிரிழப்பு ஏற்பட்டதை அறிந்து மிகுந்த வேதனை அடைந்தேன். உயிரிழந்தோரின் குடும்பங்களுக்கு ஆழ்ந்த இரங்கலைத் தெரிவித்துக் கொள்கிறேன். காயமடைந்தவர்கள் விரைவில் குணமடையட்டும்“ என்றும் தெரிவித்துள்ளார்.
பிரதமர் அலுவலகம்
முதலாவது “அருண் ஜெட்லி நினைவு சொற்பொழிவு” நிகழ்ச்சியில் பிரதமரின் உரை
வணக்கம்!
ஈடு செய்ய முடியாத இழப்பையும், தாங்க முடியாத துயரத்தையும் இந்நாள் எனக்கு அளித்துள்ளது. ஜப்பான் நாட்டின் முன்னாள் பிரதமரும் எனது மிக நெருங்கிய நண்பருமான திரு ஷின்சோ அபே இன்று நம்மிடையே இல்லை. இந்தியாவில் அதிவேகமாக மேற்கொள்ளப்பட்டு வரும் வளர்ச்சிப் பணிகள் மற்றும் ஜப்பானின் உதவியுடன் நடைபெற்று வரும் வளர்ச்சித் திட்டங்களுக்காக திரு ஷின்சோ அபே இந்திய மக்களின் மனதில் பல ஆண்டுகள் நிலைத்து நிற்பார்.
நண்பர்களே,
இன்றைய நிகழ்ச்சி எனது நெருங்கிய நண்பர் அருண் ஜெட்லி அவர்களுக்கு அர்ப்பணிக்கப்படுகிறது. நமது அரசின் வளர்ச்சிக் கொள்கையின் அடிப்படை மந்திரமான ‘உள்ளடக்கத்தின் வாயில் வளர்ச்சி, வளர்ச்சியின் மூலம் உள்ளடக்கம்’ என்பது இந்த சொற்பொழிவின் தலைப்பாகும். உள்ளடக்கம் இல்லாமல் உண்மையான வளர்ச்சி சாத்தியமில்லை. வளர்ச்சி இல்லாமல் உள்ளடக்கத்தின் இலக்கை அடைய முடியாது.
உள்ளடக்கத்திற்காக கடந்த எட்டு ஆண்டுகளில் இந்தியா பணியாற்றியதைப் போல உலகில் வேறு எந்த நாடும் செயல்பட்டதில்லை. 2014-ஆம் ஆண்டுக்கு முன்பு 10 ஆண்டுகளில் சராசரியாக 50 மருத்துவக் கல்லூரிகள் தொடங்கப்பட்டு வந்தன. கடந்த ஏழு-எட்டு ஆண்டுகளில் சுமார் 209 புதிய மருத்துவக் கல்லூரிகள் இந்தியாவில் கட்டப்பட்டுள்ளன, இது நான்கு மடங்கு அதிகம். சுமார் ஐந்து லட்சம் பொது தேவை மையங்கள் தொடங்கப்பட்டதன் வாயிலாக இந்திய கிராமங்களில் வசிக்கும் ஏழை மக்களுக்கு இணைய வசதியை டிஜிட்டல் இந்தியா திட்டம் எடுத்துச் சென்றுள்ளது. இந்தியாவின் பிம்- யு.பி.ஐ சேவை, டிஜிட்டல் கட்டண முறை வசதியை கோடிக்கணக்கான ஏழைகளுக்கு வழங்கியுள்ளது.
நண்பர்களே,
நிர்பந்தத்தின் அடிப்படையிலான சீர்திருத்தங்களுக்கு மாற்றாக நம்பிக்கையின் அடிப்படையிலான சீர்திருத்தங்களின் வாயிலாக அடுத்த 25 ஆண்டுகளுக்கான திட்டத்தை இந்தியா தற்போது தயாரித்து வருகிறது. மக்களின் நாடித் துடிப்பின் அடிப்படையிலேயே எங்களது கொள்கைகள் அமைந்துள்ளன. பெண்கள், விவசாயிகள் மற்றும் குறு, சிறு மற்றும் நடுத்தர தொழில் நிறுவனங்களில் அதிக கவனம் செலுத்தி, ஏழை மக்களுக்கு நாம் பாதுகாப்பு வழங்கினோம்.
அனைவரையும் ஒன்றிணைக்கும் உணர்வோடு அரசு மற்றும் தனியார் துறையினரின் மீது நம்பிக்கை கொண்டதன் காரணத்தால் வளர்ச்சியை நோக்கி இந்தியா உற்சாகம் காட்டுகிறது. விடுதலையின் அமிர்தகாலம் இந்தியாவிற்கு எண்ணிலடங்காத புதிய வாய்ப்புகளை அளித்து வருகிறது. அருண் அவர்களை மீண்டும் ஒரு முறை நினைவுகூர்ந்து எனது உரையை நிறைவு செய்கிறேன். உங்கள் அனைவருக்கும் எனது மனமார்ந்த நன்றி.
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
குடியரசுத் தலைவர் செயலகம்
குடியரசுத்தலைவருடன் மாலத்தீவு அதிபர் சந்திப்பு
மாலத்தீவு அதிபர் திரு இப்ராஹிம் முகமது ஷோலிஹ், குடியரசுத் தலைவர் மாளிகையில் இன்று  குடியரசுத் தலைவர் திருமதி திரௌபதி முர்முவை சந்தித்துப் பேசினார்.
குடியரசுத் தலைவர் மாளிகையில் அதிபர் ஷோலிஹ்-ஐ வரவேற்றுப் பேசிய குடியரசுத்தலைவர், இந்தியாவின் நெருங்கிய நண்பரும், மாலத்தீவின் தலைசிறந்த தலைவரும், அந்நாட்டை நிலையான, வளமான தேசமாக மாற்றியவருமான அதிபர் ஷோலிஹ்-ஐ வரவேற்பதில் மகிழ்ச்சி அடைவதாக கூறினார்.
இந்தியப் பெருங்கடல் பிராந்தியத்தில் இந்தியாவின் முக்கிய பங்குதாரராகவும் நெருங்கிய நட்பு நாடாகவும் மாலத்தீவு திகழ்கிறது என்றார். இருநாட்டு மக்களும் வலுவான கலாச்சார, பொருளாதார மற்றும் வர்த்தக உறவுகளை பல 100 ஆண்டுகளாக அனுபவித்து வருகின்றனர். ‘அண்டை நாடு முதலில்’ என்ற இந்தியாவின் கொள்கையில், மாலத்தீவுக்கு சிறப்பிடம் உண்டு. இந்தியாவின் தேவை அடிப்படையிலான நிதி மற்றும் வளர்ச்சித் திட்ட உதவிகள், மாலத்தீவு அரசின் வளர்ச்சித் திட்டங்களை முன்னுரிமைப்படுத்த உதவுவதை அறிந்து மகிழ்ச்சி அடைவதாக அவர் கூறினார்.
இந்தியா- மாலத்தீவு இடையிலான வளர்ச்சித் திட்ட ஒத்துழைப்பு, ராணுவம் மற்றும் பாதுகாப்பு முன்முயற்சிகள், பொருளாதார உறவுகளை விரைவாக விரிவுப்படுத்தப்பட்டு வருவதுடன், மாலத்தீவு அரசு மற்றும் மக்களுடனான இந்தியாவின் நட்புறவும், சிறப்பாக உள்ளதாக குறிப்பிட்டார். கொவிட்-19 பாதிப்பு காலத்தில் மாலத்தீவு அரசு மற்றும் மக்கள் வெளிப்படுத்திய துணிச்சல் மற்றும் விடாமுயற்சியை குடியரசுத் தலைவர் பாராட்டினார். பெருந்தொற்றுக் காலத்தில் இந்தியா – மாலத்தீவு இடையிலான வலுவான ஒத்துழைப்பு, ஒட்டுமொத்த பிராந்தியத்திற்கும் சிறந்த முன்மாதிரியாக திகழ்கிறது என்றும் அவர் பாராட்டினார்.
இந்தியா – மாலத்தீவு நட்புறவில் திறன் உருவாக்கம் தான் முக்கிய தூணாக திகழ்கிறது என்றும் அவர் கூறினார். மாலத்தீவு அதிபரின் இந்தப் பயணத்தின் போது கையெழுத்தான புரிந்துணர்வு ஒப்பந்தங்கள் மாலத்தீவில் மேற்கொள்ளப்படும் திறன் உருவாக்க முயற்சிகளை மேலும் வலுப்படுத்தும் என்றும் குடியரசுத் தலைவர் நம்பிக்கை தெரிவித்தார்.
------
(Visitor Counter : 147
குறு சிறு மற்றும் நடுத்தர தொழில் துறை அமைச்சகம்
காதி இந்தியாவில் நான்காவது நாளாக ரூபாய் ஒரு கோடியைத் தாண்டியது ஒருநாள் விற்பனை
புதுதில்லியின் கனாட் பிளேஸில் உள்ள காதி இந்தியா ஸ்தாபனத்தில் 40 நாட்களில் நான்காவது முறையாக பொருட்களின் விற்பனை ஒரு நாளில் ரூபாய் ஒரு கோடியைத் தாண்டியுள்ளது.
கடந்த நவம்பர் 13-ஆம் தேதி இங்கு ஒரே நாளில் ரூபாய் 1.11 கோடிக்கு நிகழ்ந்த விற்பனை இந்த ஆண்டின் அதிகபட்ச ஒருநாள் விற்பனையாக சாதனை படைத்துள்ளது. பொது முடக்கத்திற்குப் பிறகு வர்த்தக நடவடிக்கைகள் தொடங்கப்பட்டது முதல் காந்தி ஜெயந்தி அன்றும் கடந்த அக்டோபர் 24 மற்றும் நவம்பர் 7 ஆகிய தேதிகளில் ரூபாய் ஒரு கோடிக்கும் மேலாக இங்கு பொருட்கள் விற்பனை செய்யப்பட்டன.
கடந்த 2019-ஆம் ஆண்டு அக்டோபர் 2-ஆம் தேதி ரூபாய் 1.27 கோடியாக நடைபெற்ற விற்பனையே இதுவரை ஒரு நாளின் அதிக விற்பனையாக உள்ளது.
காதி மற்றும் கிராமத் தொழில்கள் ஆணையத்தின் தலைவர் திரு வினை குமார் சக்சேனா இந்த விற்பனை குறித்து கூறுகையில், சுதேசி குறிப்பாக காதி பொருட்களை ஊக்கப்படுத்துமாறு பிரதமர் அண்மைக்காலங்களில் கேட்டுக்கொண்டுள்ளதை அடுத்து விற்பனை பெருமளவு அதிகரித்திருப்பதாகத் தெரிவித்தார். பெருந் தொற்றையும் பொருட்படுத்தாமல் காதி கலைஞர்கள் தங்களது உற்பத்தி நடவடிக்கையை முழு வீச்சில் செயல்படுத்தி, பொது மக்களும் அதற்கு நல்ல வரவேற்பு தந்துள்ளதாக அவர் குறிப்பிட்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1673167
-----
(Visitor Counter : 123
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
கொவிட் -19 ஐ எதிர்த்து கர்னல் பொலிவுறு நகரம் முக்கிய முயற்சிகளை மேற்கொள்கிறது
கொவிட்-19 ஐ எதிர்த்து ஹரியானாவின் கர்னல் பொலிவுறு நகரம்  பின்வரும் முயற்சிகளை மேற்கொண்டுள்ளது:
1,577 தனிநபர் பாதுகாப்பு உபகரணங்கள் உட்பட மருத்துவ உள்கட்டமைப்பு கிடைப்பது உறுதி செய்யப்படுகிறது ; 13,348 N-95 முககவசங்கள், 66,076 மூன்று அடுக்கு முககவசங்கள்; 1,873 லிட்டர் கிருமி நாசினி, 434 வி.டி.எம், 2,580 சோடியம் ஹைட்ரோகுளோரைடு; 295,805 கையுறைகள்; 05 வெப்ப ஸ்கேனர்கள்; 125 கொவிட் நோயாளிகளுக்கு தனிமைப்படுத்தப்பட்ட வார்டுகள், தனிமைப்படுத்தலுக்கு 1,000 கூடுதல் படுக்கைகள்; 92 டி வகை & 36 பி வகை ஆக்ஸிஜன் சிலிண்டர்கள் கிடைக்க தேவையான வசதிகள் மற்றும் 50 செயல்பாட்டு வென்டிலேட்டர்கள்.
தனிநபர் பாதுகாப்பு உபகரணங்கள் உற்பத்தி ஆலையில், ஒவ்வொரு நாளும் 300 க்கும் மேற்பட்ட கருவிகள் தயாரிக்கப்படுகின்றன.
முககவசங்கள் சுய உதவிக்குழுக்களால் தயாரிக்கப்படுகின்றன: மொத்தம் 65,000 க்கும் மேற்பட்ட முககவசங்கள் தயாரிக்கப்படுகின்றன; ஒவ்வொரு நாளும் சராசரியாக 4,000 உற்பத்தி செய்யப்படுகின்றன; இதில் 250 க்கும் மேற்பட்ட சுய உதவிக்குழு உறுப்பினர்கள் ஈடுபட்டுள்ளனர்; சுமார் 52,000 முககவசங்கள் இன்று வரை விற்கப்பட்டுள்ளன.
கர்னல் நகரம் கொவிட் - 19 நோயாளிகளுக்கு 3,396 படுக்கைகள் திறன் கொண்டது - இதில் 1,632 அரசு கட்டிடங்கள் உள்ளன; 1,224 தர்மசாலா; மற்றும் 540 ஹோட்டல்கள். அடையாளம் காணப்பட்ட 1,000 பேரில், 43 குடிமக்கள் அரசு கட்டிடத்தில் தனிமைப்படுத்தப்பட்டவர்களாகவும், 914 பேர் வீட்டு தனிமைப்படுத்தப்பட்டவர்களாகவும் உள்ளனர். மேலும், வீட்டில் தனிமைப்படுத்தப்பட்ட நோயாளிகள் இருப்பிடம் செல்டவர் மூலம் காவல்துறையினரால் கண்காணிக்கப்படுகிறது.
வணிகம் மற்றும் தொழில்துறை அமைச்சகம்
பொறியியல் தொழில் தொகுப்புகள்
தொழில் கட்டைமைப்பு மேம்பாட்டுத் திட்டத்தின் கீழ், மத்திய அரசு நாட்டின் சில இடங்களில் பொறியியல் தொழில் தொகுப்புகளை உருவாக்கியிருப்பதாக மத்திய வர்த்தக - தொழில்துறை இணை அமைச்சர் திரு சோம் பர்காஷ் தெரிவித்துள்ளார்.
மக்களவையில் கேள்வி ஒன்றுக்கு எழுத்து மூலம் அளித்த பதிலில் இதனைத் தெரிவித்துள்ள அவர், தமிழ்நாட்டின் கிருஷ்ணகிரி மாவட்டத்தில் உள்ள ஓசூர் பகுதியில் ரூ.31.306 கோடி மதிப்பீட்டில் 2016-ஆம் ஆண்டு மார்ச் மாதம் ஒப்பதல்அளிக்கப்பட்ட பொறியியல் தொழில் தொகுப்பு அமைப்பதற்கான பணிகள் 2018-ஆம் ஆண்டு ஆகஸ்ட் மாதம் நிறைவேற்றி முடிக்கப்பட்டுள்ளதாக கூறியுள்ளார்.
திருச்சியில் ரூ.102.81 கோடி மதிப்பீட்டில் 2010ஆம் ஆண்டு ஒப்புதல் அளிக்கப்பட்ட பொறியியல் மற்றும் தொழில்நுட்ப தொழில் தொகுப்பை எற்படுத்தும் பணிகள் 77% அளவிற்கு நிறைவடைந்துள்ளதாகவும் திரு சோம் பர்காஷ் தெரிவித்துள்ளார்.
மேலும் விவரங்களுக்கு ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1796888
ரெயில்வே அமைச்சகம்
ஏப்ரல் 1, 2023 முதல் ஆகஸ்ட் 31, 2023 வரை ரயில்வே 634.66 மெட்ரிக் டன் சரக்குகளை கையாண்டுள்ளது - இது கடந்த ஆண்டின் இதே காலத்தை விட 13.78 மெட்ரிக் டன் அதிகமாகும்: மொத்தம் ரூ. 1 லட்சம் கோடி வருவாயை ஈட்டியுள்ளது ரயில்வே
சரக்கு ஏற்றுதலைப் பொறுத்தவரை, ரயில்வே 2023 ஏப்ரல் 1 முதல் 2023 ஆகஸ்ட் 31 வரை 634.66 மெட்ரிக் டன்களை கையாண்டுள்ளது. கடந்த ஆண்டின் இதே காலகட்டத்தில் 620.88 மெட்ரிக் டன் சரக்குகளை ரயில்வே கொண்டு சென்றுள்ளது. வருவாயைப் பொறுத்தவரை இந்த நிதி ஆண்டில் சுமார் ரூ. 1 லட்சம் கோடி வருவாயை ரயில்வே ஈட்டியுள்ளது. இதில் சரக்கு பிரிவு, பயணிகள் பிரிவு மற்றும் பிற முக்கிய வருவாய்கள் அடங்கும்.
கடந்த நிதி ஆண்டின் இதே காலகட்டத்துடன்  ஒப்பிடுகையில் முக்கிய சரக்குகள் ஏற்றிச் செல்லுதல் அதிகரிப்பு குறித்த விவரங்கள்:
• இந்த ஆண்டு ஏற்றிச் செல்லப்பட்ட இரும்புத் தாது 70.84 மெட்ரிக் டன் ஆகும். இது கடந்த ஆண்டின் இதே காலகட்டத்தில் 61.30 மெட்ரிக் டன்னாக இருந்தது. இந்த ஆண்டு 15.56% அதிகமாகும்.
• எஃகு கடந்த ஆண்டின் இதே காலகட்டத்தில் 26.16 மெட்ரிக் டன்னாக இருந்த நிலையில் இந்த ஆண்டு 28.42 மெட்ரிக் டன் ஏற்றிச் செல்லப்பட்டுள்ளது. இது 8.63% வளர்ச்சியைப் பதிவு செய்துள்ளது.
• உரம் கடந்த ஆண்டு 22.25 மெட்ரிக் டன் ஏற்றிச் செல்லப்பட்ட நிலையில் இந்த ஆண்டு - 24.13 மெட்ரிக் டன் கையாளப்பட்டுள்ளது. இது 8.45% வளர்ச்சியைக் காட்டுகிறது.
• கடந்த ஆண்டின் இதே காலகட்டத்தில் நிலக்கரி 305.39 மெட்ரிக் டன்னும் இந்த ஆண்டு 311.53 மெட்ரிக் டன்னும் ரயில் மூலம் கொண்டு செல்லப்பட்டுள்ளது.
• ரயில் மூலம் வாகனங்கள் கொண்டு செல்லப்படுவது 26% வளர்ச்சியையும், அதன் மூலம் கிடைக்கும் வருவாய் 24.5% வளர்ச்சியையும் எட்டியுள்ளது.
2023 ஆகஸ்ட் மாதத்தில் மட்டும், ரயில்வே மொத்தத்தில் 126.95 மெட்ரிக் டன் சரக்குகளைக் கையாண்டுள்ளது. இது 2022 ஆகஸ்ட்-ல் 119.33 மெட்ரிக் டன்னாக இருந்தது. இது 6.38% வளர்ச்சி ஆகும்.
இந்திய ரயில்வே இந்த நிதியாண்டின் முதல் ஐந்து மாதங்களில் அதாவது மாதம் 3 வரை சுமார் 48 சதவீத மூலதன செலவின பயன்பாட்டை  கண்டுள்ளது. ஆகஸ்ட் வரை ரயில்வே ரூ. 1,15,000 கோடி செலவிட்டுள்ளது. இந்த முதலீடு புதிய பாதைகள், ஏற்கெனவே உள்ள ரயில் பாதைகளை இரட்டிப்பாக்குதல் மற்றும் பயணிகளின் வசதிகளை மேம்படுத்துதல் போன்ற பல்வேறு உள்கட்டமைப்பு திட்டங்களில் மேற்கொள்ளப்படுகிறது. ரயில்வேயில் பயணிகளின் பாதுகாப்பை மேம்படுத்தவும் கணிசமான தொகை முதலீடு செய்யப்பட்டுள்ளது.
(
சுற்றுலா அமைச்சகம்
“இந்தியா என்று அழைக்கப்படும் ஒரு காவியம் - எண்ணற்ற கதைகளின் நிலம்” என்ற தலைப்பில் 'தேக்கோ அப்னா தேஷ்' ‘Dekho Apna Desh’ -இன் பதினொன்றாவது வலைதளத் தொடரை சுற்றுலா அமைச்சகம் வழங்குகிறது.
இந்திய அரசாங்கத்தின் சுற்றுலா அமைச்சகம், அதன் தொழில் மற்றும் பார்வையாளர்களுடன் உள்ள தொடர்ச்சியான ஈடுபாட்டின் ஒரு பகுதியாக ஏப்ரல் 28, 2020 ஆம் தேதி 'தேக்கோ அப்னா தேஷ்'  -இன் பதினொன்றாவது வலைதளத் தொடரை “இந்தியா என்று அழைக்கப்படும் ஒரு காவியம் - எண்ணற்ற கதைகளின் நிலம்” என்ற தலைப்பில் வழங்கியது. இந்தியாவின் பல்வேறு சுற்றுலாத் தலங்களைப் பற்றிய விழிப்புணர்வை ஏற்படுத்துவதும், அதனை ஊக்குவிப்பதும் இந்த வலைத்தளத் தொடரின் நோக்கம் ஆகும். அதிகம் அறியப்படாத இடங்கள் பற்றியும், பிரபலமான இடங்களின் அதிகம் வெளியில் தெரியாத சிறப்பு அம்சங்களைப் பற்றியும் தெரிவிப்பது இதில் அடங்கும்.
இந்த ”தேக்கோ அப்னா தேஷ்”  வலைத்தளத் தொடரில், இந்தியாவின் பல்வேறு இடங்களைப் பற்றி புதிய மற்றும் கேள்விப்படாத அனுபவங்களைக் கூறுவதன் மூலம், சிறந்த சுற்றுலாத்துறை வல்லுநர்கள், நகர மற்றும் பாரம்பரிய நடைப் பயிற்சியாளர்கள், கதை சொல்பவர்கள் ஆகியோரை இது ஈர்த்துள்ளது.
ஏப்ரல் 28, 2020 அன்று ”Rare India” நிறுவனர் திருமதி ஷோபா மோகன், பங்கேற்பாளர்களுக்கு இந்தியாவில் இன்னும் உயிர்ப்புடன் உள்ள அதிகம் அறியப்படாத கிராமங்கள், சின்னஞ்சிறு சிற்றூர்கள் மற்றும் நகரங்களின் உண்மையான வண்ணங்கள் மற்றும் முரண்கள் பற்றியும், மரபுகள் மற்றும் பாரம்பரியம் பற்றியும், பல இடங்களையும் அனுபவங்களையும் வரலாற்றில் மூழ்கும் வித்தையுடன் சேர்த்து அறிமுகப்படுத்துகிறார்,
இந்த வலைத்தளத் தொடரை தவறவிட்டவர்கள், தற்போது you tube - இல் கீழ்க்காணும் இணைப்பில் கண்டு களிக்கலாம் https://www.youtube.com/channel/UCbzIbBmMvtvH7d6Zo_ZEHDA/featured மேலும் இந்திய சுற்றலா அமைச்சகத்தின் அனைத்து வலைதளப் பக்கங்களிலும் காணலாம்.
வரவிருக்கும் வலைத்தளத் தொடர் “ஏப்ரல் 30, 2020 அன்று காலை 11 மணிக்கு ”பொறுப்புள்ள சுற்றுலாவில் நவீனப் பெண்கள்”  என்ற தலைப்பில் இடம்பெறுகிறது. இதற்கான பதிவு பின்வரும் வலைதள இணைப்பில் இப்போது திறக்கப்பட்டுள்ளது:
https://bit.ly/WebinarNewAgeWomen
(
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 185.74 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை 11,058 ஆக குறைந்துள்ளது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 185.74 கோடிக்கும் அதிகமான  டோஸ்கள் செலுத்தப்பட்டுள்ளன. 2,24,81,173 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 2.22 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி நேற்று, அதாவது 10 ஏப்ரல் 2022 அன்று தொடங்கியது. முதல் நாளில் 9,674 பேர் முன்னெச்சரிக்கை தவணை தடுப்பூசியை செலுத்திக் கொண்டனர்.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.03% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.76 சதவீதமாக உள்ளது. கடந்த 24 மணி நேரத்தில் மொத்தம் குணமடைந்தோர் எண்ணிக்கை 929. பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,25,03,383.
இந்தியாவில் கடந்த 24 மணி நேரத்தில் 861 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 2,71,211 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 79.41 கோடி . வாராந்திரத் தொற்று 0.23 சதவீதமாக உள்ளது. தினசரித் தொற்று விகிதம் 0.32 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1815514
தொழிலாளர் மற்றும் வேலைவாய்ப்பு அமைச்சகம்
இ-ஷ்ரம் இணையதளத்தில் அமைப்பு சாரா தொழிலாளர்களின் பதிவு நாடு முழுவதும் வேகம் எடுக்கிறது: 1 கோடிக்கும் மேற்பட்டோர் பதிவு
அமைப்பு சாரா தொழிலாளர்கள் இ-ஷ்ரம் இணையதளத்தில் பதிவு செய்து கொள்ளும் நடவடிக்கை கடந்த ஆகஸ்ட் 26ம் தேதி தொடங்கப்பட்டதில் இருந்து, நல்ல வரவேற்பு கிடைத்துள்ளது. 24 நாட்களில் ஒரு கோடிக்கும் மேற்பட்ட தொழிலாளர்கள் இந்த இணையதளத்தில் பதிவு செய்துள்ளனர். இன்று வரை 1,03,12,095 தொழிலாளர்கள் இந்த இணையதளத்தில் பதிவு செய்துள்ளனர். இவர்களில் 43 சதவீத பயனாளிகள் பெண்கள், 57 சதவீதம் பேர் ஆண்கள்.
இந்த இ-ஷ்ரம் இணையதளத்தை மத்திய தொழிலாளர் மற்றும் வேலைவாய்ப்புத்துறை அமைச்சர் திரு பூபேந்தர் யாதவ், இத்துறை இணையமைச்சர் திரு ரமேஷ்வர் தெலி ஆகியோர் கடந்த ஆகஸ்ட் 26ம் தேதி தொடங்கி வைத்தனர்.
மணிப்பூர் மாநிலம் இம்பாலில் உள்ள பதிவு மையத்தில் அமைப்பு சாரா தொழிலாளர்களுடன் மத்திய தொழிலாளர் மற்றும் வேலைவாய்ப்புத்துறை அமைச்சர் திரு பூபேந்தர் யாதவ் இன்று கலந்துரையாடி அவர்களுக்கு இ-ஷ்ரம் அட்டைகளை வழங்கினார்.
மத்தியப் பிரதேச மாநிலம் ஜபல்பூரில் உள்ள பதிவு மையத்தில், அமைப்பு சாரா தொழிலாளர்களுடன் மத்திய தொழிலாளர் மற்றும் வேலைவாய்ப்புத்துறை இணையமைச்சர் திரு ரமேஷ்வர் தெலி, கடந்த 18ம் தேதி கலந்துரையாடி இ-ஷ்ரம் அட்டைகளை வழங்கினார்.
சமீபத்திய தரவுகள் படி பீகார், ஒடிசா, உத்தரப் பிரதேசம் மற்றும் மேற்குவங்கத்தைச் சேர்ந்த அமைப்புசாரா தொழிலாளர்கள் அதிகளவில் பதிவு செய்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1756278
----
(Visitor Counter : 277